  Майя Бывальцева 21-тӥ пӧсьтолэзьлы Удмуртиын коронавирус инфекциен черлан 31 выль учырез пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко бамазы ивортӥзы. Висён Ижкарын 14 улӥсьёслэн, Дэри ёросын укмыс адямилэн шараямын. Быдэн кык учыр Якшур-Бӧдья, Ува, Камбарка ёросъёсын пусйизы, быдэн одӥг – Глаз но Балезино ёросъёсын. Эшшо 44 адями йӧназ, соосты доразы лэзизы. Кык мурт улонысь кошкиз. Туннэ нуналлы Удмуртиын коронавирус инфекциен черлан 2 сюрс 142 учыр лабораториосын зэматэмын. 1 сюрс 492 адями йӧназ, 42 мурт кулӥз. Та дыре 15-езлэн висисьёслэн тазалыксы секыт лыдъяське. Черламъёс элькунысь 30 муниципал кылдытэтъёсысь 209 улон интыосын пусъемын (выль висисьёсты вератэк).  Тегъёс: Тазалык Ижкар висён Удмуртия коронавирус  